ไม่แน่ใจว่าท้องหรือเปล่าค่ะ มีอะไรกับแฟนตอนปลายเดือนเมษายนค่ะ ถุงหลุดค่ะ แต่พอเดือนพฤษภาคม มิถุนายน ประจำเดือนก็มาน่ะค่ะวันที่5-9 ค่ะ แต่มาเดือนนี้กรกฏาคม ประจำเดือนยังไม่มาเลย วันนี้ก็วันที่15แล้ว มีโอกาศท้องไหมค่ะ กังวลมาก ประจำเดือนมาช้ามากๆเลย
สวัสดีค่ะ หากหลังจากที่มีเพศสัมพันธ์ในเดือน เม.ย. ประจำเดือนได้มาแล้วในเดือน พ.ค. และ มิ.ย. โดยมาในช่วงวันที่ที่ควรจะมา และมีเลือดออกนาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะและหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนในเดือน ก.ค. ยังไม่มา จึงเกิดจากสาเหตุอื่นๆ เช่น มีความเครียด ทำงานหนัก เรียนหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ แต่หากกังวลมาก ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องเครียดค่ะ